घर जाने के लिए निकली थी; बेहोशी की हालत में सड़क किनारे फेंक गए आरोपी
Kerala Thamarassery Female College Student Rape Case कॉलेज की छात्रा को नशीला पदार्थ देकर केरल में किया रेप;
केरल के कोझिकोड में एक कॉलेज स्टूडेंट को नशीला पदार्थ पिलाकर रेप का मामला सामने आया है। आरोपियों ने रेप के बाद लड़की को बेहोशी की हालत में कोझिकोड को वायनाड से जोड़ने वाली थामरास्सेरी चुरम (पहाड़ी दर्रा) में फेंक गए।
पुलिस के मुताबिक, लड़की कॉलेज हॉस्टल में रहती है। 30 मई को वह हॉस्टल नहीं पहुंची तो कॉलेज मैनेजमेंट ने घर पर फोन किया। इसके बाद परिवार के लोगों ने उसकी गुमशुदगी की रिपोर्ट दर्ज कराई।
DSP अशरफ थंगलक्कंडियिल ने कहा कि गुरुवार दोपहर थमारास्सेरी घाट रोड के 9वें मोड़ पर एक लड़की बेहोशी की हालत में मिली थी। पुलिस उसे अस्पताल ले गई, जहां मेडिकल के दौरान उसके साथ रेप की पुष्टि हुई। पुलिस ने परिवार को जानकारी दी। लड़की का बयान दर्ज कर लिया गया है। आरोपियों को जल्द गिरफ्तार कर लिया जाएगा।
लड़की बोली- बेहोशी की हालत में कई जगह ले गया आरोपी
19 साल की पीड़िता ने बताया कि उसे वायनाड के एक व्यक्ति ने नशीला पदार्थ पिलाया। बाद में वह उसे एर्नाकुलम और वायनाड में अलग-अलग जगहों पर ले गया। जहां उसके साथ रेप हुआ। इसके बाद आरोपी उसे घाट रोड पर छोड़ गए। पुलिस ने बताया कि आरोपी एक था या और लो भी इसमें शामिल थे, इसकी जांच की जा रही है।​​
अपराध से जुड़ी ये खबरें भी पढ़ें...
अजमेर में स्लीपर बस में महिला से रेप
अजमेर में 25 वर्षीय महिला से रेप की वारदात सामने आई है। महिला ने एक युवक पर कोल्ड ड्रिंक में नशीला पदार्थ पिलाकर बेहोश कर स्लीपर बस और अन्य जगहों पर दुष्कर्म करने का आरोप लगाया है। साथ ही आरोपी युवक पर फोटो को एडिट कर वायरल करने और जान से मारने की धमकी देने का भी आरोप लगाया है। पढ़ें पूरी खबर...
हरियाणा के रेवाड़ी में फेसबुक फ्रेंड ने रेप किया
हरियाणा के रेवाड़ी जिले में रहने वाली एक नाबालिग युवती के साथ उसके फेसबुक फ्रेंड ने ही रेप कर दिया। आरोपी ने उसे अपनी मां से मिलवाने के बहाने पहले झज्जर बुलाया और फिर रोहतक के एक होटल में ले गया। यहां कोल्ड ड्रिंक में नशीला पदार्थ मिलाकर उसके साथ रेप किया। पढ़ें पूरी खबर...